biswa921/orwiki-latest-pages-articles-raw huggingface dataset:
ଉତ୍କଳ ଗ୍ରାମୀଣ ବ୍ୟାଙ୍କ

ଉତ୍କଳ ଗ୍ରାମୀଣ ବ୍ୟାଙ୍କ(), ଓଡ଼ିଶାର ବିଭିନ୍ନ ଅଞ୍ଚଳରେ ଥିବା ବିଭିନ୍ନ ଗ୍ରାମ୍ୟ ବ୍ୟାଙ୍କ ଗୁଡିକର ସମ୍ମିଶ୍ରିତ କରି ଗଢ଼ା ଯାଇଥିବା ଏକ ଆଞ୍ଚଳିକ ଗ୍ରାମ୍ୟ ଭିତ୍ତିକ ବ୍ୟାଙ୍କ । ଏହା ୧ ନଭେମ୍ବର ୨୦୧୨ରେ ଗଠନ କରାଯାଇଥିଲା ।Business Standard, 28 November 2012 ସରକାରଙ୍କ ପ୍ରଣିତ ଆଞ୍ଚଳିକ ଗ୍ରାମ୍ୟ ବ୍ୟାଙ୍କ ଆଇନ ୧୯୭୬ର ବ୍ୟବସ୍ଥା ଅନୁଯାୟୀ ଏହା ପରିଗଠିତ । ଏହି ବ୍ୟାଙ୍କ ଭରତ ସରକାରଙ୍କ ବ୍ୟାଙ୍କ ଷ୍ଟେଟ ବ୍ୟାଙ୍କ ଓଫ ଇଣ୍ଡିଆ ଓ ଓଡ଼ିଶା ସରକାରଙ୍କ ମିଳିତ ପ୍ରଯୋଜନା ସହିତ ପରିଚାଳିତ । 

ଏହି ବ୍ୟାଙ୍କରେ ୫୦% ଅଂଶଧନ ଭାରତ ସରକାରଙ୍କ, ୩୫% ଷ୍ଟେଟ ବ୍ୟାଙ୍କ ଓଫ ଇଣ୍ଡିଆର ଓ ବାକି ୧୫% ଓଡ଼ିଶା ସରକାରଙ୍କ । ଏହି ବ୍ୟାଙ୍କର ମୁଖ୍ୟାଳୟ ବଲାଙ୍ଗୀରଠାରେ ଅବସ୍ଥିତ ଓ ରାଜ୍ୟର ୧୭ଟି ଜିଲ୍ଲାରେ ଏହାର ଶାଖା ସବୁ ରହିଛି । ୭ଟି ବିଭିନ୍ନ ଅଞ୍ଚଳରେ ଏହାର ଆଞ୍ଚଳିକ କାର୍ଯ୍ୟାଳୟ ମଧ୍ୟ ରହିଛି ।  

 ଇତିହାସ 
ଋଷିକୁଲ୍ୟ ଗ୍ରାମ୍ୟ ବ୍ୟାଙ୍କ, ବଲାଙ୍ଗିର ଆଞ୍ଚଳିକ ଗ୍ରାମ୍ୟ ବ୍ୟାଙ୍କ ଆଦି ଗ୍ରାମ୍ୟବ୍ୟାଙ୍କ ସମୂହକୁ ସମ୍ମିଶ୍ରଣ ଘଟେଇ ୨୦୧୨ରେ ବୃହତ ଉତ୍କଳ ଗ୍ରାମୀଣ ବ୍ୟାଙ୍କ ସୃଷ୍ଟି କରାହେଲା ।The Hindu, 7 November 2012 ବର୍ତ୍ତମାନ ସୁଦ୍ଧା ଓଡ଼ିଶାରେ ଏହାର ୪୪୨ଟି ଶାଖା ରହିଛି । ସମ୍ବଲପୁର, ବରଗଡ଼, ରାୟଗଡ଼ା, ଭବାନୀପାଟଣା, ଯାଜପୁର ତଥା ବ୍ରହ୍ମପୁରଠାରେ ଆଞ୍ଚଳିକ ମୁଖ୍ୟାଳୟ ସହ ଏହାର ମୁଖ୍ୟ କାର୍ଯ୍ୟାଳୟ ବଲାଙ୍ଗୀରଠାରେ ଅବସ୍ଥିତ କରାଗଲା। 

ବର୍ତ୍ତମାନ ସୁଦ୍ଧା ୧୭ ଜିଲ୍ଲା ସହ ଓଡ଼ିଶାର ୬୩% ଅଚଳ ଓ ୪୮% ଲୋକଙ୍କ ପାଇଁ ସୁବିଧା ଦଉଥିବା ଏହି ବ୍ୟାଙ୍କ ମୁଖ୍ଯତଃ କୃଷି ଓ ଅନନ୍ୟ ଗ୍ରାମୀଣ ଉଦ୍ୟୋଗ ପାଇଁ ଆର୍ଥିକ ରୁଣ ପ୍ରଦାନ ପାଇଁ ପ୍ରାଥମିକତା ଦେଇଥାଏ । 

 ନିର୍ଦ୍ଦେଶକ ମଣ୍ଡଳୀ 
ନିୟମାନୁସାରେ ଗଠିତ ଏକ ପରିଚନା ସମିତିର ତତ୍ତ୍ୱାବଧାନରେ ଏହା ପରିଚାଳିତ ହୁଏ । ଏଥିରେ ଓଡ଼ିଶା ସରକାର, ଭାରତ ସରକାର ଓ ଭାରତୀୟ ଷ୍ଟେଟ ବ୍ୟାଙ୍କର ପ୍ରତିନିଧିମାନେ ରହିଥାଆନ୍ତି । 

 ଆଧାର 

ଶ୍ରେଣୀ:ଓଡ଼ିଶାର ଅର୍ଥନୀତି
ରାଜେନ୍ଦ୍ର କଲେଜ, ବଲାଙ୍ଗୀର

ରାଜେନ୍ଦ୍ର କଲେଜ (୧୯୪୪), ଓଡ଼ିଶା ରାଜ୍ୟର ବଲାଙ୍ଗୀର ଜିଲ୍ଲାର ସଦର ମହକୁମା ବଲାଙ୍ଗୀର ସହରରେ ଅବସ୍ଥିତ । ଏହା ପଶ୍ଚିମ ଓଡ଼ିଶାର ଏକ ସର୍ବପୁରାତନ ପୂର୍ଣ ଡିଗ୍ରୀ ସରକାରୀ କଲେଜ । ସମ୍ବଲପୁର ବିଶ୍ୱବିଦ୍ୟାଳୟ ସହ ଏହା ଅନୁବନ୍ଧିତ ଥିଲା । ଅଧୁନା ଏହା ସ୍ୱାୟଂଚାଳିତ ମାନ୍ୟତା ପ୍ରାପ୍ତ । ଏହି କଲେଜରେ କଳା, ବିଜ୍ଞାନ ଓ ବାଣିଜ୍ୟ ବିଭାଗ ସହ ବିଭିନ୍ନ ବିଷୟରେ ଅନର୍ସର ବ୍ୟବସ୍ଥା ଉପଲବ୍ଧ । ଏହି କଲେଜରେ କେତେକ ବିଷୟରେ ସ୍ନାତକୋତ୍ତର ଡିଗ୍ରୀର ସୁବିଧା ମଧ୍ୟ ମିଳେ ।

NAACଦ୍ୱାରା B+ ମାନ୍ୟତା ପାଇଥିବା ଏହି କଲେଜ ସମ୍ପ୍ରତି ସ୍ୱଯାଂଶାସିତ ମାନ୍ୟତା ମଧ୍ୟ ହାସଲ କରିଛି ।

 ଅବସ୍ଥିତି 
ରାଜେନ୍ଦ୍ର କଲେଜର ପରିସର ଏହା ପାହାଡ଼ିଆ ଅଞ୍ଚଳରେ ଅବସ୍ଥିତ । ବଲାଙ୍ଗୀରରୁ ପାଟଣାଗଡ଼ ଯିବା ରାସ୍ତାରେ ଏକ ସୁନ୍ଦର ଓ ପ୍ରକୃତିକ ସବୁଜିମା ଭରା ସ୍ଥାନରେ ଏହା ଅବସ୍ଥିତ । 

 ପାଠାଗାର 
ବଲାଙ୍ଗୀର କଲେଜ ଲାଇବ୍ରେରୀରେ ୧,୦୦,୦୦୦ରୁ ଉର୍ଦ୍ଧ ପୁସ୍ତକ ଅଛି ।

 ଛାତ୍ରାବାସ ଓ ଅନ୍ୟ ସୁବିଧା 
ରାଜେନ୍ଦ୍ର କଲେଜରେ ୩ଟି ହଷ୍ଟେଲର ବ୍ୟବସ୍ଥା ରହିଛି .
 ନୂତନ ହଷ୍ଟେଲ 
 ପିଜି ହଷ୍ଟେଲ 
 ମହିଳା ହଷ୍ଟେଲ 
କଲେଜ ପରିସର ଭିତରେ ଛତ୍ରା ଛାତ୍ରୀମାନଙ୍କ ପାଇଁ ପର୍ଯ୍ୟାପ୍ତ ସୁବିଧାର ବ୍ୟବସ୍ଥା ରହିଛି 
 ଚିକିତ୍ସାଳୟ 
 କେଣ୍ଟିନ 
 ଡାକ ଘର 
 ଛାତ୍ର ସୂଚନା କେନ୍ଦ୍ର 
 ପାର୍କିଂ 
 ଖେଳ ପଡ଼ିଆ 

 ଆଧାର 

 External links 
 Rajendra College Balangir website

ଶ୍ରେଣୀ:ବଲାଙ୍ଗୀର ଜିଲ୍ଲା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ଡୁସେନ ମସ୍କୁଲାର ଡିସ୍ଟ୍ରୋଫି

ଡୁସେନ ମସ୍କୁଲାର ଡିସ୍ଟ୍ରୋଫି (ଇଂରାଜୀ ଭାଷାରେ Duchenne muscular dystrophy ବା DMD) ଏକ ରୋଗର ନାମ ଯେଉଁଥିରେ ସାଂଘାତିକ ପେଶୀ ଅବକ୍ଷୟ (muscular dystrophy) ହୁଏ । ଚାରି ବର୍ଷ ବୟସରେ ପୁଅମାନଙ୍କର ପେଶୀ ଦୁର୍ବଳତା (muscle weakness) ଆରମ୍ଭ ହୋଇ ଶୀଘ୍ର ସାଂଘାତିକ ହୋଇଯାଏ ।   ଗୋଡ଼ର ଉପରିଭାଗ ଓ ପେଲଭିସ ସ୍ଥାନରୁ ପ୍ରଥମେ ପେଶୀକ୍ଷୟ ଆରମ୍ଭ ହୋଇ ପରେ ବାହୁରେ କ୍ଷୟ ହୁଏ । ଏହା ଫଳରେ ଠିଆ ହେବା କ୍ଷମତା କମିଯାଏ ।  ବାର ବର୍ଷ ବୟସ ବେଳକୁ ଅଧିକାଂଶ ପିଲା ଚାଲିବାକୁ ଅକ୍ଷମ ହୋଇଯାଆନ୍ତି । ପ୍ରଭାବିତ ପେଶୀରେ ଚର୍ବି (fat) ଜମିଯିବା କାରଣରୁ ଆକାର ବଡ଼ ଦେଖାଯାଏ । ସାଧାରଣତଃ ସ୍କୋଲିଓସିସ ଦେଖାଯାଏ । କେତେକ ପିଲାଙ୍କର ବୌଦ୍ଧିକ ଅକ୍ଷମତା (intellectual disability) ସୃଷ୍ଟି ହୁଏ । ମହିଳାଙ୍କର ତୃଟିପୁର୍ଣ୍ଣ ଏକ‌କ ଜିନ ଥିଲେ ସାମାନ୍ୟ ଲକ୍ଷଣ ପ୍ରକାଶ ପାଏ ।

ଏକ୍ସ-ଲିଙ୍କ ରିସିସିଭ ଉତ୍ତରାଧିକାର ଯୋଗୁ ଏହି ବେମାରୀ ହୁଏ । ପ୍ରାୟ ୨/୩ ଅଂଶର ରୋଗ ପିତାମାତାଙ୍କଠାରୁ (inherited from a person's parents) ଆସିଥାଏ ଓ ବାକି ୧/୩ ଅଂଶ ମ୍ୟୁଟେସନ (mutation) ଯୋଗୁ ହୁଏ । ଡିସଟ୍ରୋଫିନ (dystrophin) ନାମକ ପୁଷ୍ଟିସାର ଜିନର ମ୍ୟୁଟେସନ (mutation) କାରଣ ଯୋଗୁ ଏହା ହୁଏ । ପେଶୀ ଆବରଣକୁ (cell membrane)  ଡିସଟ୍ରୋଫିନ ବଜାୟ ରଖେ । ଜନ୍ମ ସମୟରେ ଜେନେଟିକ ପରୀକ୍ଷା (Genetic testing) କରି ରୋଗ ନିର୍ଣ୍ଣୟ କରିହୁଏ ।  ରୋଗୀମାନଙ୍କର ରକ୍ତରେ ଉଚ୍ଚ ସ୍ତରର କ୍ରିଏଟିନ କାଇନେଜ (creatine kinase) ଥିବା ଦେଖାଯାଏ ।

ମସକୁଲାର ଡିସଟ୍ରଫି ଆରୋଗ୍ୟ ହୁଏନାହିଁ । ଫିଜିଓଥେରାପି (Physical therapy), ଅର୍ଥୋପେଡିକ ବ୍ରେସ (braces) ଓ ସୁଧାରକାରୀ ଅପରେଶନ କଲେ କିଛି ଲକ୍ଷଣ ଉପଶମ ହୁଏ । ଶ୍ୱାସକ୍ରିୟା ମାଂସପେଶୀ (breathing muscles) ଦୁର୍ବଳ ଥିଲେ ଆସିସ୍ଟେଡ ଭେଣ୍ଟିଲେସନ Assisted ventilation ଆବଶ୍ୟକ ହୋଇପାରେ ।  ପେଶୀ ଅବକ୍ଷୟ ରୋକିବା ନିମନ୍ତେ ସ୍ଟିରଏଡ (steroids ଦେବା ସ‌ହିତ ବାତ (seizure) ଓ ପେଶୀର କାର୍ଯ୍ୟକାରୀତା ନିୟନ୍ତ୍ରଣ ନିମନ୍ତେ ଆଣ୍ଟିକନଭଲସାଣ୍ଟ (anticonvulsants) ଦିଆଯାଏ ଓ ମରଣୋନ୍ମୁଖୀ ପେଶୀର କ୍ଷୟ ବିଳମ୍ବ କରିବା ନିମନ୍ତେ ଇମ୍ମ୍ୟୁନୋସପ୍ରେସାଣ୍ଟ (immunosuppressant) ଦିଆଯାଏ ।

ପ୍ରତି ୫,୦୦୦ ପୁଅ ଜନ୍ମରେ ଜଣକୁ ଡୁସେନ ମସ୍କୁଲାର ଡିସ୍ଟ୍ରୋଫି ରୋଗ ହୁଏ ।  ଏହା ଅତି ସାଧାରଣ ଧରଣର ମସ୍କୁଲାର ଡିସ୍ଟ୍ରୋଫି ରୋଗ । ଏହି ରୋଗୀର ସାଧାରଣ ଆୟୁଷ ପ୍ରାୟ ୨୬ ବର୍ଷ; କିନ୍ତୁ ଅତି ଯତ୍ନରେ ଚିକିତ୍ସା କଲେ ୩୦ ବା ୪୦ ବର୍ଷ ବଞ୍ଚିପାରିବେ । ମଣିଷର ଜିନ ଥେରାପି Gene therapy ଚିକିତ୍ସା ଅତି ପ୍ରାରମ୍ଭିକ ସ୍ତରରେ ଅଛି । 
thumb|upright=1.3| ଡୁସେନ ଓ ବେକର ମସ୍କୁଲାର ଡିସ୍ଟ୍ରୋଫିର (Becker muscular dystrophy) ଭିଡିଓ ଚିତ୍ର

 ଆଧାର 

ଅଧିକ ତଥ୍ୟ

ଶ୍ରେଣୀ:ଚିକିତ୍ସା ବିଜ୍ଞାନ
ଅଷ୍ଟଶମ୍ଭୁ ଶିବ ମନ୍ଦିର , ଭୁବନେଶ୍ୱର

ଅଷ୍ଟଶମ୍ଭୁ ମନ୍ଦିର, ଭୁବନେଶ୍ୱରଠାରେ ଅବସ୍ଥିତ ଆଠଟି ଶିବ ମନ୍ଦିର ସମୂହ ।Iconography of the Buddhist Sculpture of Orissa: Text .

 ଅବସ୍ଥିତି 
ଭୁବନେଶ୍ୱରର ଉତ୍ତରେଶ୍ୱର ଶିବ ମନ୍ଦିର ପ୍ରାଙ୍ଗଣରେ ଆଠଟି ସମତୁଲ ଆକୃତି ବିଶିଷ୍ଟ ମନ୍ଦିର ରହିଛି ଯାହାକୁ ଅଷ୍ଟଶମ୍ଭୁ ମନ୍ଦିର କୁହାଯାଏ । ଏହି ସବୁ ମନ୍ଦିର ଶମ୍ଭୁ ବା ଶିବଙ୍କ ଆରାଧନା ପାଇଁ ଉଦ୍ଧିଷ୍ଟ । ଏହି ଆଠଟି ମନ୍ଦିର ମଧ୍ୟରୁ ପାଞ୍ଚଟି ଏକ ଧାଡିରେ ଥାଏ ଏବଂ ତାକୁ ପଞ୍ଚୁପାଣ୍ଡବ କୁହା ଯାଏ । ଏହି ମନ୍ଦିର ସବୁ ବେସରକାରୀ ମାଲିକାନାରେ ରତ୍ନାକର ଗର୍ବବଟୁ ଓ ତାଙ୍କ ପରିବାରର ରକ୍ଷଣରେ ରହିଛି । ମନ୍ଦିରର ପୂର୍ବ ଦିଗରେ ବିନ୍ଦୁସାଗର ପୁଷ୍କରିଣୀ, ପଶ୍ଚିମରେ ଉତ୍ତରେଶ୍ୱର ଶିବ ମନ୍ଦିର ରହିଛି । ପୂର୍ବ ଦିଗକୁ ସାମ୍ନା କରି ମନ୍ଦିରର ମୁଖ ରହିଛି ।   

ନିର୍ମାଣ ଶୈଳୀରୁ ଏହା ୧୦ମ ଶତାବ୍ଦୀରେ ନିର୍ମିତ ହେଇଥିବାର ଜଣାଯାଏ । ପ୍ରସ୍ତର ନିର୍ମିତ ଏହି ମନ୍ଦିରସବୁ ରେଖ ଶୈଳୀରେ ନିର୍ମିତ । ମନ୍ଦିରରେ ଥିବା ଆଠଟି ଶିବଲିଙ୍ଗ ମୂଲ୍ୟବାନ ପଥରରେ ଗଠିତ ଏବଂ ପ୍ରତ୍ୟେକ ଶିବଲିଙ୍ଗଙ୍କର ଭିନ୍ନ ରଙ୍ଗର । ଆଠଟି ଶିବଲିଙ୍ଗଙ୍କୁ ଶିବଙ୍କର ଆଠଟି ନାମରେ ନାମିତ କରାଯାଇଛି, ଯଥା: ମାର୍କଣ୍ଡେଶ୍ୱର, ଯଜ୍ଞେଶ୍ୱର, ନୀଳକଣ୍ଠେଶ୍ୱର, ବିଲବେଶ୍ୱର, କପାଳମୋଚନ ବଳେଶ୍ୱର ଈଶାନେଶ୍ୱର ଏବଂ ପାତାଳେଶ୍ୱର ।http://www.eodishatourism.com/attraction/astasambhu-siva-temple-bhubaneswar/1050

 ଆଧାର 

 ଅଧିକ ଜାଣିବେ 
 K. C. Panigrahi, Archaeological Remains at Bhubaneswar, Calcutta, 1961. P. 19.
 T. E. Donaldson, Hindu Temple Art of Orissa, Vol. I, Leiden, 1985, P. 64.
 
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ବ୍ରହ୍ମା ମନ୍ଦିର, ବିନ୍ଦୁସାଗର

ବ୍ରହ୍ମା ମନ୍ଦିର , ବିନ୍ଦୁସାଗର , ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ତଥା ମନ୍ଦିରମାଳ ନଗରି ଭୁବନେଶ୍ୱରରେ ଅବସ୍ଥିତ । ଏହା ବିନ୍ଦୁସାଗର ପୁଷ୍କରିଣୀର ପୂର୍ବ  ତଟ ନିକଟରେ ଅବସ୍ଥିତ । ଲିଙ୍ଗରାଜ ମନ୍ଦିର ରାସ୍ତାରେ ଗଲେ ଏହି ମନ୍ଦିରକୁ ପହଞ୍ଚି ହୁଏ । 

 ପ୍ରବାଦ 
ଲୋକ ମୁଖରେ କଥିତ ଅଛି ବ୍ରହ୍ମା ଭୁବନେଶ୍ୱରକୁ ଆସି ମହାଦେବ ଲିଙ୍ଗରାଜଙ୍କ ଅଧିଷ୍ଠାନ ଉତ୍ସବରେ ଯୋଗ ଦେଇଥିଲେ । ତାଙ୍କୁ ଏଠାରେ ସ୍ଥାୟୀ ଭାବରେ ରହିଯିବାକୁ ଅନୁରୋଧ କରାଯିବାରୁ ସେ ପ୍ରତି ବର୍ଷ ଚୈତ୍ର ମାସରେ ଅଶୋକାଷ୍ଟମୀ ଯାତ୍ରା ପାଇଁ ଆସିବାକୁ ରାଜି ହେଇଥିଲେ । ପୁଣି ସେ ଲିଙ୍ଗରାଜଙ୍କ ରୁକୁଣା ରଥର ସାରଥି ମଧ୍ୟ ହେବାକୁ କଥା ଦେଇଥିଲେ । ତେଣୁ ତାଙ୍କ ସମ୍ମାନାର୍ଥେ ବିନ୍ଦୁସାଗର ନିକଟରେ ତାଙ୍କର ମନ୍ଦିର ନିର୍ମାଣ କରା ଯାଇଥିଲା । ଲିଙ୍ଗରାଜ ମନ୍ଦିରକୁ ଦର୍ଶନ ଆସିବା ବେଳେ ଏହି ମନ୍ଦିର ଓ ଅନନ୍ତ ବାସୁଦେବ ମନ୍ଦିର ମଧ୍ୟ ଦର୍ଶନ ନ କଲେ ଦର୍ଶନ ଅସମ୍ପୂର୍ଣ୍ଣ ରୁହେ ବୋଲି ଲୋକବିଶ୍ୱାସ ରହିଛି ।  

 ସ୍ଥାପତ୍ୟ 
ପ୍ରାଚୀନ କଳିଙ୍ଗ ସ୍ଥାପତ୍ୟ କଳା ଅନୁସାରେ ଏହି ମନ୍ଦିରର ୧୫ ତମ ଶତାବ୍ଦୀରେ ନିର୍ମିତ ହେଇଥିଲା । ପରେ ତାହା ଭଗ୍ନ ଅବସ୍ଥାକୁ ଆସିବାରୁ ତାକୁ ଗଜପତିଙ୍କ ଅମଳରେ ପୁନରୁଦ୍ଧାର କରାଯାଇଥିଲା । ଏହି ମନ୍ଦିରରେ ବ୍ରହ୍ମାଙ୍କ ଏକ ଚତୁର୍ଦ୍ଧା ମୂର୍ତି ସ୍ଥାପିତ ହେଇଅଛି । 

 ଆଧାର 

 ବାହାର ଲିଙ୍କ 
 The charioteer of Harihara
 Brahma Temple
alt=Stub icon|33x33_ପିକସେଲଏହି ଲେଖାଟି ଅସମ୍ପୂର୍ଣ୍ଣ ଅଟେ । ଆପଣ ଏହାକୁ ସମ୍ପୂର୍ଣ୍ଣ କରି ୱିକିପିଦେୟାକୁ ସାହାଜ୍ଯ କରି ପାରିବେ ।  v
 t
 e

ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଜାତୀୟ ରାଜପଥ ୧୬ ( ଭାରତ)

thumb
ଜାତୀୟ ରାଜପଥ ୧୬ (NH 16) , (ପୂର୍ବ ନାମ NH 5), ଭାରତର ଏକ ମୁଖ୍ୟ ରାଜପଥ । ଏହା ଭରତର ପୂର୍ବ ତଟବର୍ତୀ ରାଜ୍ୟ ସମୂହ ପଶ୍ଚିମ ବଙ୍ଗ, ଓଡ଼ିଶା, ଆନ୍ଧ୍ର ପ୍ରଦେଶ, ତେଲେଙ୍ଗନା ଓ ତାମିଲନାଡୁ ଦେଇ ଯାଇଛି । ପରେ ଏହା ପୁନଃ ନାମିତ ହେଇ କଲିକତାଠାରେ ଜାତୀୟ ରାଜପଥ -୧୯ ସଙ୍ଗେ ମଧ୍ୟ ମିଳିତ ହେଇଛି । ଏହା ଦକ୍ଷିଣ ଭାରତର ଚେନ୍ନଇଠାରେ ଶେଷ ହୁଏ । ଏହା ଭାରତ ସରକାରଙ୍କ ରାଜପଥ ଉନ୍ନୟନ ପାଇଁ କରା ଯାଇଥିବା ସୁବର୍ଣ୍ଣ ଚତୁର୍ଭୁଜ ପ୍ରକଳ୍ପର ଅନ୍ତର୍ଭୁକ୍ତ । 

 ପଥ  
ଏହି ରାଜପଥ ପୂର୍ବ, ଓ ଦକ୍ଷିଣ ଭାରତର ଅନେକ ମୁଖ୍ୟ ସହର , ବାଣିଜ୍ୟ କେନ୍ଦ୍ର , ଶିଳ୍ପାଞ୍ଚଳ ଦେଇ ଯାଇଛି । ଏହା କଟକ, ଭୁବନେଶ୍ୱର, ଭଦ୍ରକ, ବାଲେଶ୍ୱର, ବାରିପଦା ଦେଇ ଗଲା ପରେ ଝାଡପୋଖରିଆଠାରେ ଜାତୀୟ ରାଜପଥ NH-୬ ସହ ମିଳିତ ହୁଏ। ତାପରେ ଏହା ଆନ୍ଧ୍ର ପ୍ରଦେଶର ଶ୍ରୀକାକୁଲମ, ବିଶାଖାପାଟନା, ରାଜାମୁଣ୍ଡି, ଏକୁରୁ,ବିଜୟୱାଡା, ଗୁନ୍ଟୂର, ଓ ତାମିଲନାଡୁର ନେଲୋର ଦେଇ ଚେନ୍ନାଇରେ ପ୍ରବେଶ କରେ ।   

NH-୧୬ର ସମୁଦାୟ ଦୈର୍ଘ୍ୟ ୧,୫୩୩ କିଲୋମିଟର । 

 ଭିନ୍ନ ରାଜ୍ୟରେ ଏହାର ଦୈର୍ଘ୍ୟ  
 ପଶ୍ଚିମ ବଙ୍ଗ -୧୬୧ କିଲୋମିଟର
 ଓଡ଼ିଶା -୪୮୮ କିଲୋମିଟର
 ଆନ୍ଧ୍ର ଓ ତେଲେଙ୍ଗନା -୧,୦୨୪ କିଲୋମିଟର
 ତାମିଲନାଡୂ -୪୫ କିଲୋମିଟର  
 ଆଧାର 

 ପୁନଶ୍ଚ ଦେଖଣା 
 List of National Highways in India by highway number

ଶ୍ରେଣୀ:ପରିବହନ
ଜାତୀୟ ରାଜପଥ ( ଭାରତ)

thumb|ଦିଲ୍ଲୀ ଓ ଗୁରୁଗାଓକୁ ସଂଯୋଗ କରୁଥିବା ଜାତୀୟ ରାଜପଥ ୮ର ଅଂଶ 
thumb|କଲିକତା ନିକଟରେ ଦୁର୍ଗାପୁର ଏକ୍ସପ୍ରେସ ସଡ଼ଖ
ଜାତୀୟ ରାଜପଥ ( ଭାରତ), ଏକ ରାଜପଥ ସମୂହ ରଜାଲତନ୍ତ୍ର । ଏହା ଭାରତ ସରକାରଙ୍କ ଦ୍ୱାର ଗଠିତ ଜାତୀୟ ରାଜପଥ ମନ୍ତ୍ରଣାଳୟଦ୍ୱାରା ପରିଚାଳିତ ହୋଇ ଥାଏ ।ଜୁନ ୨୦୧୬ ସୁଦ୍ଧା ସମୁଦାୟ ୧୦୦.୦୭୮ କିଲୋମିଟର ଜାତୀୟ ରାଜପଥ ସମେତ ୧,୦୦୦ କିଲୋମିଟରର ସୀମିତ ପ୍ରଯୋଗ ଏକ୍ସପ୍ରେସ ୱେ ଥିଲା । ଏଠି ମଧ୍ୟରୁ ପ୍ରାୟ ୨୬,୨୦୦ କିଲୋନିଟର ରାସ୍ତା ୪ ଲେନ ବିଶିଷ୍ଟ ଓ ଅନ୍ୟ ସମସ୍ତ ୨ ଲେନ ବିଶିଷ୍ଟ ।  . ଭାରତ ସରକାରଙ୍କ ଯୋଜନା ଅନୁସାରେ ପ୍ରତ୍ୟହ ୩୦ କିଲୋମିଟର ନୂତନ ରାଜପଥ ବା ବାର୍ଷିକ ୧୧,୦୦୦ କିଲୋମିଟର ନୂତନ ରାଜପଥ ନିର୍ମିତ ହେବ ।୨୦୧୭ରୁ ଆରଭ ହେବାକୁ ଥିବା ଏହି ଯୋଜନା ଅନୁସାରେ ଏଣିକି ସମସ୍ତ ନୂତନ ରାଜପଥ ପୂର୍ବ ପରି ପିଚୁ ନ ହେଇ କଂକ୍ରିଟରେ ନିର୍ମିତ ହେବ । 

ଭାରତର ସାଧାରଣ ର୍ଜାତୀୟ ରାଜପଥ ସମୂହରେ ବେଗ ନିୟନ୍ତ୍ରଣ ପାଇଁ ବ୍ୟବସ୍ଥା ନଥିଲେ ମଧ୍ୟ କିଛି ସ୍ଥାନରେ ବେଗର ନିରୀକ୍ଷ୍ୟଣ କରିବା ବ୍ୟବସ୍ଥା ରହିଛି । .

ଭାରତୀୟ ଜାତୀୟ ରାଜପଥ କର୍ତୃପକ୍ଷ ଭରତରେ ରାଜପଥ ନିର୍ମାଣ , ଉନ୍ନତିକରଣ , ଓ ରକ୍ଷଣା ବେକ୍ଷଣ କାର୍ଯ୍ୟରେ ସମନ୍ନ୍ୟୟ ରଖିଥାଆନ୍ତି । ଏହା ଭରତର ରାଜପଥ ଓ ପରିବହନ ମନ୍ତ୍ରଣାଳୟ ଅଧୀନରେ କାର୍ଯ୍ୟ କରିଥାଏ । ଜାତୀୟ ରାଜପଥ ଉନ୍ନୟନ ପ୍ରକଳ୍ପ ( NHDP) ଦେଶରେ ରାଜପଥ ସମୂହର ବିକାଶ ଓ ବିସ୍ତାର ପାଇଁ ଏକ ସ୍ୱତନ୍ତ୍ର ଉଦ୍ୟମ ଭାବେ ଗଢ଼ା ହୋଇଛି । ଏଥିରେ ବେସରକାରୀ ସହଯୋଗ ମଧ୍ୟ ନିଆ ଯାଉଛି । 

ଭାରତର ସମସ୍ତ ପ୍ରକାର ରାସ୍ତାରୁ ଜାତୀୟ ରାଜପଥ ୧.୭% ଅଂଶ ରହିଛି ଓ ଏହାଦ୍ୱାରା ୪୦% ଯାତାୟତ ସମ୍ପନ୍ନ ହେଇଥାଏ ।  ଯଦିଓ ବହୁ ପରିମାଣର ବର୍ତ୍ତମାନ ରାଜପଥ ୨ ଲେନ ବିଶିଷ୍ଟ , ଅନେକ ଅଂଶକୁ ୪ ଲେନ କରିବା କାର୍ଯ୍ୟ ଅଗ୍ରଣୀ ଭିତ୍ତିରେ ଚଳୁଛି । ଏହା ସହ ୨.୬୦୦ କିଲୋମିଟରର ଏକ୍ସପ୍ରେସ ୱେର କାର୍ଯ୍ୟ ମଧ୍ୟ ଚାଳୁଛି । 

 ବର୍ତ୍ତମାନ ପ୍ରଣାଳୀ 
ବାଆଁ|thumb|ଜାତୀୟ ରାଜଓଠ ସମୂହର ଜାଲତନ୍ତ୍ର ( network) 
ପୃଥିବୀର ସର୍ବୋଛ ରାଜପଥ ଭାରତର ଲେହ- ମାନାଲି ରାଜପଥ ହେଇଥିବାର ଜଣା ଯାଏ । 
thumb|ଜାତୀୟ ରାଜପଥ ନିକଟରେ ଜଣ ଆବାଡିର ଘନତ୍ୱ ଦର୍ଶାଉଥିବା ମ୍ୟାପ 
ଦେଶର ଅର୍ଥନୈତିକ ଉନ୍ନତି , ନିରାପତ୍ତା , ପ୍ରଶାସନ ଇତ୍ୟାଦି  ରେ ଜାତୀୟ ରାଜପଥ ସମୂହର ଗୁରୁତ୍ୱପୂର୍ଣ ଭୂମିକା ରହିଥାଏ। ରାଜପଥ କଡାରେ ଅନେକ ସଂଖ୍ୟାରେ ରେଷ୍ଟୁରାଣ୍ଟ , ପେଟ୍ରୋଲ ପମ୍ପ , ଯାତ୍ରୀ ନିବାସ , ଇତ୍ୟାଦି ରହିଥାଏ । 

୨୦୧୧ରୁ ଜାତୀୟ ରାଜପଥ ସମୂହ ପାଇଁ ନୂତନ ପ୍ରଣାଳୀରେ ନମ୍ବର ଦିଆଯାଇଛି ଯାହାଦ୍ୱାରା ରାଜପଥର ପ୍ରକାରଭେଦ ସମେତ ଏହାର ପଥ ଇତ୍ୟାଦି ବିଷୟରେ ଜାଣି ହେବ । [ ].

 ନୂତନ ଉନ୍ନୟନ ସବୁ 
thumb|ବାଙ୍ଗାଲୋର ଓ କଲିକତା ମଧ୍ୟରେ ଜାତୀୟ ରାଜପଥ ୪୪ , ଆନ୍ଧ୍ର ପ୍ରଦେଶ ସୀମା ନିକଟ ରେ 

 ଭାରତୀୟ ରାସ୍ତାର ଜାଲତନ୍ତ୍ର ( network) 
+Indian road networkଶ୍ରେଣୀ ଦୀର୍ଘତା ( KM) Expressways Total national highwaysState highwaysMajor and other district roadsRural & other roadsTotal (approx)

 Gallery 

 ଆଧାର ଓ ଟୀକା 

ଶ୍ରେଣୀ:ପରିବହନ
ଜାତୀୟ ରାଜପଥ ୮ ( ପୁରାତନ ନମ୍ବର )

thumb|ଦିଲ୍ଲୀ ଓ ଜଯପୁର ମଧ୍ୟରେ ଜାତୀୟ ରାଜପଥ ୪୮
ଜାତୀୟ ରାଜପଥ ୮ (NH-) ଏକ ଭାରତୀୟ ୪ ଲେନ ବିଶିଷ୍ଟ ଜାତୀୟ ରାଜପଥ ।ଏହା ଭାରତୀୟ ରାଜଧାନୀ ଦିଲ୍ଲୀରୁ ମୁମ୍ବାଇ ପର୍ଯ୍ୟନ୍ତ ଯାଇଛି ଓ ଏହା ଆକଳନ ହିସାବରେ ଉପମହାସେଶରେ ସବୁଠୁ ବ୍ୟସ୍ତ ରାଜପଥ । ଏହି ରାଜପଥରେ ଗୁରୁଗାଁ , ଜଯପୁର, ସୁରାଟ , ଆଜମେର , ଉଦୟପୁର , ଅହମଦାବାଦ , ବରୋଦା ପଡିଥାଏ । ଏହାର ପୂର୍ଣା ଦୂରତା ୧୪୨୮ କିଲୋମିଟର ।. Details of National Highways in India-Source-Govt. of India
thumb|An Indian National Highway at the outskirts of Delhi

ଏହି ରାଜପଥ ଭାରତ ସରକାରଙ୍କଦ୍ୱାରା ନିର୍ମିତ ଓ ଆଧୂନିକୀକରଣ ହେଇଥିବା  ' ସୁବର୍ଣ୍ଣ  ଚତୁର୍ଭୁଜ' ପ୍ରକଳ୍ପ  ର ଏକ ଅଂଶ । 

 ଦିଲ୍ଲୀ  ମୁମ୍ବାଇ ଶିଳ୍ପ  କରିଡ଼ର 
ଭାରତ -ଜାପାନର ମିଳିତ ସହଯୋଗରେ ଏହି ବହୁ ମିଲିୟନ ଟଙ୍କାର କରିଡର ଜାତୀୟ ରାଜପଥ -୮ରେ ଅବସ୍ଥିତ । ୯୦ବିଲିଆନ ଦଳରଦ୍ୱାରା ନିର୍ମିତ ହେଇଥିବା ଏହି ପ୍ରକଳ୍ପର ପ୍ରଥମ ସୋପାନ ୨୦୧୨ରେ ସମ୍ପୂର୍ଣ୍ଣ ହେଲା । 

 ବାହାର ଲିଙ୍କ 
 NH 8 Map

 ଅଧିକ ପଠନ 
 ଗୁରୁଗାଓଁ
 ଜୟପୁର, ରାଜସ୍ଥାନ
 ଆଜମେର
 ଉଦୟପୁର
 ମାଉଣ୍ଟ ଆବୁ
 ଭାରତର ଜାତୀୟ ରାଜପଥସମୂହର ତାଲିକା (ନମ୍ବର ଅନୁଯାୟୀ)

 ଆଧାର 

ଶ୍ରେଣୀ:ଭାରତର ଭୂଗୋଳ
ଜାତୀୟ ରାଜପଥ 73 ( ଭାରତ )

ଜାତୀୟ ରାଜପଥ 73 ( NH-73) ଏକ ଭାରତୀୟ ଜାତୀୟ ରାଜପଥ । ଏହା ଭାରତୀୟ ରାଜ୍ୟ କର୍ଣାଟକର ମାଙ୍ଗଲୁରୁରୁ ଆରମ୍ଭ ହୋଇ ତୁମକୁରୁଠାରେ ଶେଷ ହୋଇଛି । ଏହା NH-48 ନିକଟରେ ସମାପ୍ତ ହେଇଥାଏ । 

 ରୁଟ 
NH 73 on OpenStreetMap

 ଅଧିକ ପଠନ 
 List of National Highways in India (by Highway Number)
 List of National Highways in India
 National Highways Development Project

 ଆଧାର 
alt=Stub icon|40x40_ପିକସେଲThis Indian road or road transport-related article is a stub. You can help Wikipedia by expanding it. v
 t
 e

ଶ୍ରେଣୀ:ଭାରତର ଭୂଗୋଳ
ଜାଭିୟର ବିଶ୍ୱବିଦ୍ୟାଳୟ

ଜାଭିୟର ବିଶ୍ୱବିଦ୍ୟାଳୟ‌, ଭୁବନେଶ୍ୱରରେ ଥିବା ଏକ ମ୍ୟାନେଜମେଣ୍ଟ ବିଶ୍ୱବିଦ୍ୟାଳୟ । ଏହା ଜେସୁଇଟ କାଥୋଲିକ ସମୁଦାୟଦ୍ୱାରା ପରିଚାଳିତ ହୋଇଥାଏ । ଏହି ବିଶ୍ୱବିଦ୍ୟାଳୟ ଓଡ଼ିଶା ବିଧାନ ସଭାଦ୍ୱାରା ୨୦୧୩ ମସିହାରେ ଅନୁମୋଦନ ଲାଭ କରିଥିଲା ।"Xavier university".  ପୂର୍ବରୁ ଭୁବନେଶ୍ୱରଠାରେ ଥିବା ଜାଭିୟର ଇନଷ୍ଟିଟୁଟ ଅଫ ମ୍ୟାନେଜମେଣ୍ଟ ଏହି ବିଶ୍ୱବିଦ୍ୟାଳୟ ସହିତ ଅନୁବନ୍ଧିତ । ଭାରତରେ ଜେସୁଇଟମାନଙ୍କ ପ୍ରାୟ ୫୦ଟି କଲେଜ ଓ ଶିକ୍ଷା ପ୍ରତିଷ୍ଠାନ ଥିଲେ ମଧ୍ୟ ଜାଭିୟର ବିଶ୍ୱବିଦ୍ୟାଳୟ‌ ଏହାର ପ୍ରଥମ ଭାରତୀୟ ବିଶ୍ୱବିଦ୍ୟାଳୟ ।

ଏଚପି ଓ ଆଇବିଏମ କମ୍ପାନୀ ସହଯୋଗିତାରେ ଜାଭିୟର ବିଶ୍ୱବିଦ୍ୟାଳୟ ସମ୍ପୂର୍ଣ୍ଣ ଭାବରେ କମ୍ପ୍ୟୁଟରୀକୃତ ଭାବରେ ଚାଲୁଥିବା ଭରତର ପ୍ରଥମ ବିଶ୍ୱବିଦ୍ୟାଳୟ ।HP & IBM, Business Standard.
ଏହି ଅନୁଷ୍ଠାନରେ ୫୦% ଆସନ ଓଡ଼ିଶାର ଛାତ୍ରମାନଙ୍କ ପାଇଁ ସୁରକ୍ଷିତ ରକ୍ଷା ଯାଇଛି । ଭିନ୍ନକ୍ଷମମାନଙ୍କୁ ଏଠାରେ ଅଗ୍ରାଧିକାର ଦିଅ ଯାଇଥାଏ ।Disadvantaged, India Times.Odisha favored, Business Standard.
thumb|Management Development Center (MDC) XIMB  

 ପାଠ୍ୟକ୍ରମ 
ଏହି ବିଶ୍ୱବିଦ୍ୟାଳୟ‌ରେ ମାନବ ସମ୍ବଳ ପରିଚାଳନା, ଗ୍ରାମୀଣ ପରିଚାଳନା, ଯୋଗାଯୋଗ, ବାଣିଜ୍ୟ ପରି ବିଷୟ ଉପରେ ଶିକ୍ଷା ଦିଆଯାଉଥିବା ବେଳେ ୧୧ଟି ସ୍ନାତକୋତ୍ତର, ୨ଟି ପିଏଚଡି ଡିଗ୍ରୀର ବ୍ୟବସ୍ଥା ରହିଛି । ଏହା ସହିତ ଫିଲ୍ମ ଓ ଟିଭି ଏବଂ ପ୍ରସାରଣ ସମ୍ବାଦିକତା ମଧ୍ୟ ଶିକ୍ଷା ଦିଆଯାଇଥାଏ ।

ଜାଭିୟର ବିଶ୍ୱବିଦ୍ୟାଳୟ‌ଦ୍ୱାରା ୩ଟି ବାର୍ଷିକ ତଥା ଅନ୍ତର୍ଜାତିକ ପତ୍ରିକା ମଧ୍ୟ ପ୍ରକାଶିତ ହୁଏ । ସେଗୁଡିକ ହେଲା 
 International Journal of Development and Social Research (IJDSR); 
 Vilakshan;
 Journal of Case Research (JCR), (ଅନଲାଇନ  ରେ ଉପଲବ୍ଧ ।) 
Research World is an annual focused on research thinking and practice in management and related fields, intended primarily for doctoral students.

ଗ୍ୟାଲେରି

 ଆଧାର  ସମୂହ 

 ବାହାର ଲିଙ୍କ 
 Official website 

ଶ୍ରେଣୀ:ଭୁବନେଶ୍ୱର
ସୈନିକ ସ୍କୁଲ, ଭୁବନେଶ୍ୱର

ସୈନିକ ସ୍କୁଲ, ଭୁବନେଶ୍ୱର ଭାରତରେ ଥିବା ୨୫ଟି ସୈନିକ ସ୍କୁଲ ମଧ୍ୟରୁ ଅନ୍ୟତମ ।http://pib.nic.in/newsite/PrintRelease.aspx?relid=136915 ଏହା ଏକ ସମ୍ପୂର୍ଣ୍ଣ ଆବାସିକ ଇଂରାଜୀ ମିଡିଅମ ସ୍କୁଲ । ଭାରତ ସରକାରଙ୍କଦ୍ୱାରା ଏହା ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ୧୯୬୨ ମସିହା ଫେବୃଆରୀ ୧ ତାରିଖରେ ସ୍ଥାପନ କରାଯାଇଥିଲା । ଏହା କେନ୍ଦ୍ରୀୟ ସେକେଣ୍ଡାରୀ ବୋର୍ଡ଼ (CBSE) ସହ ଅନୁବନ୍ଧିତ ଓ ଭାରତୀୟ ପବ୍ଲିକ ସ୍କୁଲ ସଂଘ(IPSC)ର ସଦସ୍ୟ ।   

ସ୍କୁଲଟି ମୁଖ୍ୟତଃ ଜାତୀୟ ସୁରକ୍ଷା ଏକାଡେମୀ ଖଡ଼ଗଭାସଲାରେ ପ୍ରବେଶ ପାଇବା ପାଇଁ ଛାତ୍ରମାନଙ୍କୁ ପ୍ରସ୍ତୁତ କରିବା ସହ ଅନ୍ୟ ଧାରାରେ ଯିବା ପାଇଁ ମଧ୍ୟ ପ୍ରସ୍ତୁତ କରିଥାଏ । 

 ଇତିହାସ 
ଓଡ଼ିଶାର ପ୍ରାକ୍ତନ ମୁଖ୍ୟମନ୍ତ୍ରୀ ସ୍ୱର୍ଗତ ବିଜୁ ପଟ୍ଟନାୟକଙ୍କ ଉଦ୍ୟମରେ ଏହି ସ୍କୁଲ ୧୫ ଜାନୁଆରୀ ୧୯୬୨ରେ ଅସ୍ଥାୟୀ ଭାବେ ଏକ ସରକାରୀ ଭବନରେ ଆରମ୍ଭ ହେଇଥିଲା ।http://timesofindia.indiatimes.com/city/bhubaneswar/Second-Sainik-School-near-Sambalpur-soon/articleshow/11139131.cms ବିଜୁ ପଟ୍ଟନାୟକଙ୍କ ବ୍ୟକ୍ତିଗତ ଉଦ୍ୟମ ଫଳରେ ବର୍ତ୍ତମାନର ସ୍ଥାୟୀ କେମ୍ପସ ୨ ବର୍ଷ ମଧ୍ୟରେ ନିର୍ମିତ ହେଇ ୮ ଜାନୁଆରୀ ୧୯୬୪ରେ ଭାରତର ତତ୍କାଳୀନ ପ୍ରଧାନ ମନ୍ତ୍ରୀ ପଣ୍ଡିତ ଜବାହରଲାଲ ନେହେରୁଙ୍କଦ୍ୱାରା ଉଦଘାଟିତ ହେଇଥିଲା । 

 ଲକ୍ଷ୍ୟ 

ଏହି ଆବାସିକ ସ୍କୁଲର ମୂଳ ଲକ୍ଷ୍ୟ ହେଲା ପିଲାମାନଙ୍କୁ ଶିକ୍ଷା, ଶାରୀରିକ, ଓ ମାନସିକ ଦୃଷ୍ଟିରୁ ଭାରତୀୟ ସୁରକ୍ଷା ଏକାଡେମିରେ ପ୍ରବେଶ ପାଇବାକୁ ଯୋଗ୍ୟ ହେବାକୁ ପ୍ରସ୍ତୁତ କରିବା । ଏଥି ପାଇଁ ଏଠାରେ ୩ ସ୍ତରୀୟ ପରିଚାଳନା ବ୍ୟବସ୍ଥା ରହିଛି । ଭରତ ସରକାରଙ୍କ ପ୍ରତିରକ୍ଷ୍ୟା ମନ୍ତ୍ରଣାଳୟ, ସ୍ଥାନୀୟ ପରିଚାଳନା ସମିତି ଓ ସ୍କୁଲର ଷ୍ଟାଫଙ୍କ ମିଳିତ ସହଯୋଗଦ୍ୱାରା ସମସ୍ତ ପରିଚାଳନାଗତ ନିଷ୍ପତ୍ତି ନିଆ ଯାଇଥାଏ ।  

 ପ୍ରଶାସନ 
ଭାରତ ସରକାରଙ୍କ ରକ୍ଷା ମନ୍ତ୍ରଣାଳୟର ତତ୍ତ୍ୱାବଧାନରେ ଏକ ସ୍ୱୟଂଶାସିତ ପରିଚାଳନା ସମିତିଦ୍ୱାରା ଏହା ପରିଚାଳିତ ହେଇଥାଏ । ଭାରତର ରକ୍ଷା ମନ୍ତ୍ରୀBOARD OF GOVERNORSଙ୍କ ଅଧ୍ୟକ୍ଷତାରେ ଏକ ବୋର୍ଡ ଅଫ ଗଭର୍ଣ୍ଣର ରହିଥାନ୍ତି । ରାଜ୍ୟର ମୁଖ୍ୟମନ୍ତ୍ରୀ ବା ଶିକ୍ଷମନ୍ତ୍ରୀ ମଧ୍ୟ ଏହି ବୋର୍ଡ ଅଫ ଗଭର୍ଣ୍ଣରରେ ରହନ୍ତି । ଜଣେ ବରିଷ୍ଠ ପ୍ରତିରକ୍ଷା ଅଧିକାରୀ ମଧ୍ୟ ସ୍ଥାନୀୟ ପ୍ରଶାସନ ବୋର୍ଡରେ ରହିଥାନ୍ତି । 

 କେମ୍ପସ 
ଭୁବନେଶ୍ୱର ସୈନିକ ସ୍କୁଲଟି ବାଣୀ ବିହାରରେ ଥିବା  ଉତ୍କଳ ବିଶ୍ୱବିଦ୍ୟାଳୟ ସନ୍ନିକଟରେ ରହିଛି । ଜାତୀୟ ରାଜପଥରୁ ଏହାର ଦୁରତ୍ୱ ୨ କିଲୋମିଟର । ବିଜୁ ପଟ୍ଟନାୟକ ବିମାନ ବନ୍ଦରରୁ ଏହାର ଦୂରତା ୧୦ କିଲୋମିଟର ହେଇଥିବା ବେଳେ ଭୁବନେଶ୍ୱର ରେଳ ଷ୍ଟେସନରୁ ୮ କିଲୋମିଟର ଦୂରରେ ଅବସ୍ଥିତ । 

 ଅନ୍ନପୂର୍ଣ୍ଣା 
ସ୍କୁଲର ମୁଖ୍ୟ ଭୋଜନଗୃହକୁ ଅନ୍ନପୂର୍ଣ୍ଣା କୁହାଯାଏ । ସମସ୍ତ ବିଦ୍ୟାର୍ଥୀଙ୍କୁ ଏଠାରେ ଏକ ସାଙ୍ଗରେ ଭୋଜନ ପରିବେଷଣ କରାଯାଇଥାଏ । ଉଭୟ ଶାକାହାରୀ ଓ ନିରାମିଷାଶୀ ଜାତୀୟ ଖାଦ୍ୟ ଦିଆ ଯାଇଥାଏ । 

 ଛାତ୍ରାବାସ 
ଏହି ସମ୍ପୂର୍ଣ୍ଣ ଆବାସିକ ବିଦ୍ୟାଳୟରେ ସମସ୍ତ କେଡେଟ(ଛାତ୍ର)ମାନଙ୍କୁ ଛାତ୍ରାବାସରେ ରହିବାର ବ୍ୟବସ୍ଥା କରାଯାଇଥାଏ । ଛାତ୍ରାବାସଗୁଡିକ ଗୃହଶିକ୍ଷକ, ମାଟ୍ରନ, ହଷ୍ଟେଲ ସୁପରିଣ୍ଟେଣ୍ଡାନ୍ତ ମାନଙ୍କ ତତ୍ତ୍ୱାବଧାନରେ ରହେ । 

 ପ୍ରବେଶ 
ପ୍ରତିବର୍ଷ ଜାନୁଆରୀ ମାସରେ ଅନୁଷ୍ଠିତ ପ୍ରବେଶିକା ପରିକ୍ଷା ଭିତ୍ତିରେ ନୂତନ ଛାତ୍ର ଗ୍ରହଣ କରାଯାଇଥାଏ । ଏଥି ପାଇଁ ପୂର୍ବ ବର୍ଷ ଅକ୍ଟୋବର ମାସରୁ ଆବେଦନ ପତ୍ର ଦେବାକୁ ହେଇଥାଏ । ଡିସେମ୍ବର ପ୍ରଥମ ସପ୍ତାହରେ ପ୍ରବେଶିକା ଫର୍ମ ଦେବା ଶେଷ ହୋଇ ଜାନୁଆରୀ ପ୍ରଥମ ରବିବାରରେ ପ୍ରବେଶିକା ପରିକ୍ଷା ହେଇଥାଏ । 

 ସମର ଶିକ୍ଷାର୍ଥୀ ବାହିିନୀ 
ସମର ଶିକ୍ଷାର୍ଥୀ ବାହିିନୀ ଏହି ସ୍କୁଲର ସମସ୍ତ ଛାତ୍ର ମାନଙ୍କ ପାଇଁ ବାଧ୍ୟତାମୂଳକ । ଏହା ତାଙ୍କ ପାଠ୍ୟକ୍ରମର ଏକ ଅଭିନ୍ନ ଅଙ୍ଗ । ସମର ଶିକ୍ଷାର୍ଥୀ ବାହିିନୀରେ ସ୍ଥଳ ସେନା, ଜଳ ସେନା, ଓ ବାୟୁସେନା ବିଭାଗ ରହିଥାଏ । 

 ଆଧାର 

 ବାହାର ଲିଙ୍କ 
 
 Sainik Schools Society

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ଶ୍ରେଣୀ:ଭୁବନେଶ୍ୱର
ଖଜ୍ଜିଆର

ଖଜ୍ଜିଆର ( ହିନ୍ଦୀ ରେ खज्जियार) , ଭାରତୀୟ ରାଜ୍ୟ ହିମାଚଳ ପ୍ରଦେଶରେ ଅବସ୍ଥିତ ଏକ ଶୈଳ ନିବାସ । ଚମ୍ବା ଜିଲ୍ଲାରେ ଥିବା ଏହି ସହର ଡେଲହାଉସୀଠାରୁ  ପ୍ରାୟ 24 କିଲୋମିଟର ଦୂରରେ ଅବସ୍ଥିତ ।  

ଖଜ୍ଜିଆର ଏକ ଛୋଟ ପାର୍ବତ୍ୟ ଚଟାଣ ଉପରେ ଅବସ୍ଥିତ । ଏହା ମଧ୍ୟରେ ଏକ ସାନ ହ୍ରଦ ମଧ୍ୟ ରହିଛି । ଏହି ହ୍ରଦକୁ ଏକ ଝରଣା ଦେଇ ଜଳ ପ୍ରବେଶ କରିଥାଏ । ବୁଡୁବୁଦିଆ ଜଙ୍ଗଲ ଓ ଘଞ୍ଚ ଜଙ୍ଗଲରେ ଘେରା ହେଇଥିବା ଏହି ଶୈଳନିବାସ ସମୁଦ୍ରପତ୍ତନଠାରୁ ୬,୫୦୦ ଫୁଟ ଉଛରେ ରହିଛି । ପଶ୍ଚିମ ହିମାଳୟର ଧଉଳାଧାର ପର୍ବତ ଶ୍ରେଣୀର ପାଦ ଦେଶରେ ଥିବା ଏହି ଶୈଳନିବାସ ଅଞ୍ଚଳରୁ ପର୍ବତର ଶିକ୍ଷାର ଦୃଷ୍ଟିଗୋଚର ହୁଏ । ଏଠାରେ ଥିବା ଅରଣ୍ୟକୁ  କାଲାଟପ ଖଜ୍ଜିଆର ଅଭୟାରଣ୍ୟ କୁହାଯାଏ । ଖଜ୍ଜିଆରକୁ ଏକ ବିରଳ ଶୈଳନିବାସ କୁହା ଯାଏ , କାରଣ ଏଠାରେ ସବୁଜିମା ସହିତ ହ୍ରଦ ଓ ପରିବେଶ ମଧ୍ୟ ରହିଛି । 

ଖଜ୍ଜିଆରକୁ ନିକଟତମ ସହର ଡେଲହଉସୀଠାରୁ ରାସ୍ତାରେ ବସ ଯୋଗେ ୧ ଘଣ୍ଟାରେ ପହଞ୍ଚି ହେଇଥାଏ । 

 ମିନି ସ୍ୱିଜରର୍ଲାଣ୍ଡ 
ଡାହାଣ|thumb|250x250_ପିକସେଲ|ହିମାଚଳପ୍ରଦେଶର ସ୍ୱୀଜରଲାଣ୍ଡ 
ଜୁଲାଇ ୭, ୧୯୯୨ରେ ତତ୍କାଳୀନ ସ୍ୱୀଜରଲାଣ୍ଡର ଭାଇସ କାଉନ୍ସିଲର ଓ ଭାରତର ସ୍ୱୀଜରଲାଣ୍ଡର ଦୂତାବାସର ମୁଖ୍ୟ ୱିଲିଟି ॰ ବ୍ଳାଜର ଖଜଯର ଭ୍ରମଣରେ ଆସି ଏହାର ସୌନ୍ଦର୍ଜ୍ୟକୁ ସ୍ୱୀଜରଲାଣ୍ଡ ସହ ତୁଳନା କରିଥିଲେ ଓ ଏହାକୁ 'ମିନି ସ୍ୱୀଜରଲାଣ୍ଡ ' ନାମ ଦେଇଥିଲେ । ସେ ସେଠାରେ ଏକ ବୋର୍ଡ ମଧ୍ୟ ଲଗେଇଥିଲେ ଯହିଁରେ " ଏଠାରୁ ସ୍ୱୀଜରଲାଣ୍ଡର ଦୂରତା ୬୧୯୪ କିଲୋମିଟର ବୋଲି ଲେଖା ଥିଲା । ତାଙ୍କରଦ୍ୱାରା ଖଜ୍ଜିଆର ବିଷୟ ପ୍ରଚାର ହେଲା ପରେ ଖଜ୍ଜିଆର ବିଶ୍ୱ ପର୍ଯ୍ୟଟନ ମେପରେ ଆସିଲା । ସ୍ମାରକୀ ହିସାବରେ ବ୍ଳାଜର ଏଠାରୁ ସିଲାଖଣ୍ଡ ମନ ନେଇଥିଲେ , ଯାହା ଆଜି ଭି ସ୍ୱିସ ପାର୍ଲାମେନ୍ଟ ଭବନ ବାହାରେ ସଜ୍ଜିତ ହେଇ ଅଛି । 

 ରହଣି ସୁବିଧା 
thumb|400x400_ପିକସେଲ|ଅଗଷ୍ଟ ମାସରେ ଖଜ୍ଜିଆରର ଦୃଶ୍ୟ 
thumb|300x300_ପିକସେଲ|Khajjiar view
ଏଠାରେ ଏକ ହୋଟେଲ ଓ ହିମାଚଳ ପ୍ରଦେଶ ପର୍ଯ୍ୟଟନ ବିଭାଗଦ୍ୱାରା ପରିଚାଳିତ କଟେଜ ସବୁ ରହିଛି । ଜଙ୍ଗଲ ଓ PWD ବିଭାଗର ରେସ୍ଟ ହାଉସ ମଧ୍ୟ ରହିଛି । ଆହୁରି କିଛି ହୋଟେଲ ନିର୍ମିତ ହଉଛି ଯାହା ସେ ସ୍ଥାନର ପରିବେଶକୁ ଖାପ ଖାଇ ନ ପରେ । 

 ଯାତାୟତ 
ଖଜ୍ଜିଆରକୁ ସୀମିତ ବସ ସେବା ଥିଲେ ମଧ୍ୟ ପର୍ଯ୍ୟଟକମାନଙ୍କ ପାଇଁ ଭଡାରେ ଗାଡି ଉପଲବ୍ଧ ହୁଏ । http://himachaltourism.gov.in/post/khajjiar.aspx

 ମୁଖ୍ୟ ଆକର୍ଷଣ 
ହ୍ରଦର ଚତୁର୍ପାର୍ଶ୍ୱରେ ଭ୍ରମଣ , ଘୋଡାରେ ଚଢ଼ି ବୁଲିବା , ଟ୍ରେକିଙ୍ଗ କରିବା ଖଜ୍ଜିଆରର ମୁଖ୍ୟ ଆମୋଦକର କ୍ରୀଡ଼ା । 

ଦଉଲାଧର ପର୍ବତ 
ଘଞ୍ଚ ଜଙ୍ଗଲରେ ଭରା ଏହି ପର୍ବତ ତଳେ ଖଜ୍ଜିଆର ଥିବାରୁ ଏହି ପର୍ବତର ମନୋରମ ଦୃଶ୍ୟ  ପର୍ଯ୍ୟଟକମାନଙ୍କୁ ଆକର୍ଷିତ କରେ । 

ଖଜ୍ଜିନାଗ ମନ୍ଦିର 

ହ୍ରଦରୁ କିଛି ଦୂରରେ ଖାଜ୍ଜି ନଗ ମନ୍ଦିର ରହିଛି । ଏହା ୧୨ ଶ ଶତାବ୍ଦୀରେ ନିର୍ମିତ ହେଇଥିବା ଜଣା ପଡେ । ଏହାର ମଣ୍ଡପରେ ପାଣ୍ଡବ ଓ ପରାଜିତ କୌରବ ମାନଙ୍କ ଛବି ରହିଛି । ନାଗଙ୍କୁ ଅର୍ପିତା ଏହି ମନ୍ଦିରରେ ନାଗ ମୂର୍ତି ମଧ୍ୟ ରହିଛି । 
ଡାହାଣ|thumb|250x250_ପିକସେଲ|ଖଜ୍ଜିଆରର ତୃଣଭୂମି 

 ଟ୍ରେକିଙ୍ଗ 
ପର୍ଯ୍ୟଟକ ମାନଙ୍କ ପାଇଁ ଖଜ୍ଜିଆରରେ ଟ୍ରେକିଙ୍ଗ ସୁବିଧା ଏକ ମୁଖ୍ୟ ଆକର୍ଷଣ । ଖଜ୍ଜିଆରରୁ ଦୟନକୁଣ୍ଡ ଯାଏ ୩.୫ କିଲୋମିଟରର ସହଜରୁ ମଧ୍ୟମ ଧାରଣର ଟ୍ରେକିଙ୍ଗ ରାସ୍ତା ରହିଛି । ସୁନ୍ଦର ପ୍ରକୃତିକ ପରିବେଶ ମଧ୍ୟ ଦେଇ ଏହି ଟ୍ରେକିଙ୍ଗ ରାସ୍ତାରେ ନବାଗତ ଓ ବାଳକମାନେ ମଧ୍ୟ ଟ୍ରେକିଙ୍ଗ କରି ପାରନ୍ତି । 

 ଆଧାର 

ଶ୍ରେଣୀ:ହିମାଚଳ ପ୍ରଦେଶର ସହର
ଲାମ୍ମାଶିଙ୍ଗୀ ଶୈଳ ନିବାସ

ଲାମ୍ମାଶିଙ୍ଗୀ (Lammasingi) ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶରେସ୍ଥିତ ଏକ କ୍ଷୁଦ୍ର ଗ୍ରାମ ।  ବିଶାଖାପାଟଣାର ଚିନ୍ତାପାଲି ମଣ୍ଡଳରେ ଥିବା ଏହି ଗ୍ରାମକୁ 'ଆନ୍ଧ୍ର ପ୍ରଦେଶର କାଶ୍ମୀର' କୁହାଯାଇଥାଏ । ସମୁଦ୍ର ପତ୍ତନଠାରୁ ୧୦୦୦ ମିଟର ଉତ୍ଚରେ ଥିବା ଏହି ସ୍ଥାନରେ ଡିସେମ୍ବର - ଜାନୁଆରୀରେ ତାପ ମାତ୍ରା ଶୂନ୍ୟ  ଡିଗ୍ରୀ ପର୍ଯ୍ୟନ୍ତ ଯାଏ ଓ ଗ୍ରୀଷ୍ମ କାଳରେ ଖୁବ ଶୀତଳ ଥାଏ । ତେଣୁ ଏହା ଦକ୍ଷିଣ ଭାରତରେ ଏକ ଶୈଳ ନିବାସ ଭାବେ ବ୍ୟବହାର ହେଇ ଥାଏ । 

 ଯାତାୟତ ବ୍ୟବସ୍ଥା 
ଲାମ୍ମାଶିଙ୍ଗୀ ସଡକ ପଥଦ୍ୱାରା ସଂଯୁକ୍ତ । ଏହା ବିଶାଖାପାଟଣାଠାରୁ ୧୦୧ କିଲୋମିଟର ଦୁରବର୍ତୀ  ଓ ଚିନ୍ତାପାଲିଠାରୁ ୧୯ କିଲୋମିଟର ଦୂର । 
 ଗ୍ୟାଲେରି 

 

 ଆଧାର
କୋଟାଗିରି, ନିଳଗିରି

thumb|ପୂର୍ବ ପୁରୁଷ ଆରାଧନା ସ୍ଥଳୀ 
thumb|କୋଟଗିରି ଗ୍ରାମରେ ମାତ୍ର ୧୬ଟି ଘର 
କୋଟାଗିରି ଭାରତୀୟ ରାଜ୍ୟ ତାମିଲନାଡୁର ଏକ ପଞ୍ଚାଯତ ସ୍ତରୀୟ ସହର । ଏହା ନିଳଗିରି ଜିଲ୍ଲାରେ ଅବସ୍ଥିତ । ସମୁଦ୍ର ପତ୍ତନଠାରୁ ୧୭୯୩ ମିଟର ଉପରେ ଥିବା କୋଟାଗିରି ଏକ ଶୈଳନିବାସ । 

କୋଟାଗିରିର ଅବସ୍ଥିତି  11.43°N 76.88°EFalling Rain Genomics, Inc - Kotagiri.ଠାରେ ହେଇଥିବା ବେଳେ ଏହାର ପତ୍ତନ ନିକଟସ୍ଥ ଇଲାକାରୁ ଅଧିକ । 

 ଜନସଂଖ୍ୟା 
୨୦୧୧ ଜନଗଣନା ଅନୁସାରେ କୋଟାଗିରି ସହରର ଜନସଂଖ୍ୟା ୨୮,୨୦୭ ଥିଲା ଯାହା ମଧ୍ୟରୁ ପୁରୁଷ ସଂଖ୍ୟା ୧୩,୬୦୭ ଥିବା ବେଳେ ମହିଳା ସଂଖ୍ୟା ୧୪,୬୦୦ ଥିଲା ।୬ ବର୍ଷରୁ କମ ପିଲାଙ୍କ ସଂଖ୍ୟା ୨୩୪୦ ଥିଲା । କୋଟାଗିରିର ସାକ୍ଷ୍ୟରତା ହାର ୮୬.୭୯ % ଯାହା ଜାତୀୟ ହାରଠାରୁ ଢେର ଅଧିକ । ଏହା ଏପରିକି ରାଜ୍ୟ ହାରଠାରୁ ମଧ୍ୟ ଅଧିକ  ।  

 କୋଟାଗିରି ପଞ୍ଚାଯତର ଗ୍ରାମ ସମୂହର ତାଲିକା 
#VillagesAdministrative DivisionPopulation1AracodeKotagiri7812DenadKotagiri8,2843HallimoyarKotagiri2254JackanaraiKotagiri4,6025KadinamalaKotagiri4076KallampalayamKotagiri1,6917KengaraiKotagiri6,8208KodanadKotagiri4,1539KokkodeKotagiri14710KonakaraiKotagiri7,51111KotagiriKotagiri7,95212NaduhattyKotagiri10,27813NandipuramKotagiri17214NedugulaKotagiri13,071

 Educational institutions 
 ସେଣ୍ଟ ଯୁଡେ ପବ୍ଲିକ ସ୍କୁଲ ଓ ଜୁନିଅର କଲେଜ 
 ସେଣ୍ଟ ମାରୀ ସ୍କୁଲ 

 ଆଧାର 

 ବାହାର ଲିଙ୍କ 
 http://nilgiris.nic.in/
 Kothagiri Census http://www.census2011.co.in/data/subdistrict/5757-kotagiri-the-nilgiris-tamil-nadu.html

ଶ୍ରେଣୀ:ତାମିଲନାଡୁର ସହର
ଚମ୍ଫାଈ

ଚମ୍ଫାଈ, ଭାରତୀୟ ରାଜ୍ୟ ମିଜୋରମର ଏକ ସୀମା ବର୍ତୀ ସହର । ଏହା ଚମ୍ଫାଈ ଜିଲ୍ଲାର ସଦର ମହକୁମା ମଧ୍ୟ । ଇଣ୍ଡୋ- ମିଆଁମାର ସୀମାରେ ଥିବା ହେତୁ ଏହା ଗୁରୁତ୍ୱପୂର୍ଣ ।ଏହି ସହର ଦେଇ ମିଆଁମାର ସଙ୍ଗେ ଭାରତର ବହୁତ ବାଣିଜ୍ୟ କାରବାର ହେଇଥାଏ ।  

ଚମ୍ଫାଈ ସହରର ଆୟତନ ୩,୧୮୫.୮୩ ବର୍ଗ କିଲୋମିଟର ହେଇଥିବା ବେଳେ ବାର୍ଷିକ ବର୍ଷାଜଳ ୧,୮୧୪ ମିଲିମିଟର ହେଇଥାଏ । 

 ଇତିହାସ 
ଚମ୍ଫାଈ , ପୂର୍ବତନ ମିଜୋ ମୁଖ୍ୟ ଲାଳବୁରା ସାଇଲୋଙ୍କ ମୁଖ୍ୟ ଦପ୍ତର ଥିଲା । ବ୍ରିଟିଶ ଶାସକମାନେ ୧୮୭୧-୭୨ରେ ତାଙ୍କୁ ପରାଜିତ କରି ଚମ୍ଫାଈକୁ ଏକ ଦୁର୍ଗର ମାନ୍ୟତା ଦେଇଥିଲେ । 

 ଅର୍ଥନୈତିକ ପରିସ୍ଥିତି 
ମୁଖ୍ୟତଃ କୃଷି ଉପରେ ନିର୍ଭର ଶୀଳ ଚମ୍ଫାଈରେ ସୀମାବର୍ତୀ ବାଣିଜ୍ୟ ମଧ୍ୟ ହେଇଥାଏ । ମିଆଁମାର ଦେଶ ସହ ଏହାର ବାଣିଜ୍ୟିକ ସମ୍ପର୍କ ଥାଏ । ଏଠାରେ ଉପପନ୍ନ ଧାନ ଓ ଅଙ୍ଗୁର ଦେଶ ଓ ବିଦେଶକୁ ରପ୍ତାନି ହୁଏ । 

 ପାଗ 
ଚମ୍ଫାଈର ପାଗ ଖୁବ ଆରାମଦାୟକ । ଶୀତକାଳୀନ ତାପମାତ୍ରା ୧୦ ଡିଗ୍ରୀରୁ ୨୦ ଡିଗ୍ରୀ ରହି , ଗ୍ରୀଷ୍ମ ଦିନରେ ଏହା ୧୫ରୁ ୩୦ ଡିଗ୍ରୀ ମଧ୍ୟରେ ରହେ । 

 ଶିକ୍ଷା ବ୍ୟବସ୍ଥା 
ଚମ୍ଫାଈ କଲେକ ସେଠାରେ ଏକମାତ୍ର ଉଛ ଶିକ୍ଷା କେନ୍ଦ୍ର ହେଇଥିବା ବେଳେ ସରକାରୀ ଓ ବେସରକାରୀ ସ୍କୁଲଗୁଡ଼ିକ ରହିଛି । 

 Tourism 
thumb|250x250_ପିକସେଲ|Mizo Hlakungpui Mual in Mizoram
ଚ୍ୟାମ୍ଫାଈ ଏକ ସୁରମ୍ୟ ସ୍ଥାନ । ଏହାର ଚତୁଃପାର୍ଶ୍ୱରେ ପାର୍ବତ୍ୟ ଅଞ୍ଚଳ ଥିବା ବେଳେ ଏହାର ସଂସ୍କୃତି ମଧ୍ୟ ଖୁବ ଉତ୍ତମ । ଚମ୍ଫାଈ ନିକଟସ୍ଥ ଅନ୍ୟ ସୁନ୍ଦର ଦର୍ଶନୀୟ  ସ୍ଥାନ ସବୁ ରହିଛି । 

 ମିଡିଆ 
 Lenrual
 Pasaltha
 Rihlipui
 CCN (Cable TV Operator)
 LCN (Cable TV Operator)

 ଯାତାୟତ ସୁବିଧା 
ଚମ୍ଫାଈ ଓ ଆଇଜ୍ୱାଳ ମଧ୍ୟରେ ଦୂରତା ୧୯୪ କିଲୋମିଟର ଓ ଏହି ଦୁଇ ସ୍ଥାନ ବସ ଓ ସୁମୋ ଗାଡିଦ୍ୱାରା ସଂଯୁକ୍ତ । 'ପବନ ହଂସ "ଦ୍ୱାରା ହେଲିକେପ୍ଟର ସେବା ଆରମ୍ଭ ହେଇ ଗମନାଗମନର ସୁବିଧା ହେଇପାରିଛି । 
 ଗ୍ୟାଲେରି 

 ଆଧାର ସବୁ 

 ବାହାର ଲିଙ୍କ 
 Champhai.nic.in : The first official district site of Champhai town
 Champhai Blog 
 Champhai.net : Champhai Daily News
ବ୍ରହ୍ମପୁର ବିମାନ ବନ୍ଦର

ବ୍ରହ୍ମପୁର ବିମାନ ବନ୍ଦର‌(ଅନ୍ୟନାମ : ରଙ୍ଗେଇଲୁଣ୍ଡା ବିମାନ ଅବତରଣ ସ୍ଥଳ) ,ଭାରତୀୟ ରାଜ୍ୟ ଓଡ଼ିଶାର ଦକ୍ଷିଣରେ ଥିବା ବ୍ରହ୍ମପୁର ସହରଠାରୁ ୯ କିଲୋମିଟର ଦୁରବର୍ତୀ ରଙ୍ଗେଇଲୁଣ୍ଡାଠାରେ ଅବସ୍ଥିତ । ଏହା ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ରିଟିଶମାନଙ୍କଦ୍ୱାରା ନିର୍ମିତ ହେଇଥିଲା । ଏହା ନିକଟରେ ଅଧୁନା ବ୍ରହ୍ମପୁର ବିଶ୍ୱବିଦ୍ୟାଳୟର କେମ୍ପସ ରହିଛି ।  

୪୦ ଏକର ପରିମିତ ସ୍ଥାନରେ ଥିବା ଏହି ବିମାନ ବନ୍ଦର ବର୍ତ୍ତମାନ ରାଜ୍ୟ ସରକାରଙ୍କ ପବ୍ଲିକ ୱର୍କ ବିଭାଗ ଅଧୀନରେ ଅଛି । ଏହାର ରନୱେର ଦୈର୍ଘ୍ୟ ୭୫୦ ମିଟର ଓ ଏହା ଓଡ଼ିଶା ସରକାରଙ୍କଦ୍ୱାରା ସାମୟିକ ଭାବେ ବ୍ୟବହାର ଓ ମରାମତିକରଣ ହେଇଥାଏ । ଏହା ନିକଟରେ ଏକ ହେଲିପ୍ୟାଡ଼ ମଧ୍ୟ ରହିଛି । 

ଏହି ରନ ୱେ ସମୟ ସମୟରେ ଓଡ଼ିଶା ସରକାର , କେନ୍ଦ୍ର ପ୍ରତିରକ୍ଷା ବିଭାଗ , ବେସରକାରୀ ପ୍ରତିଷ୍ଠାନମାନଙ୍କଦ୍ୱାରା ବ୍ୟବହୃତ ହେଇଥାଏ, ଏଠାରେ ରାଜ୍ୟ ସରକାର ରାଜ୍ୟର ଦ୍ୱିତୀୟ ବିମାନ ଚାଳନା ପ୍ରଶିକ୍ଷଣ କେନ୍ଦ୍ର ମଧ୍ୟ ଖୋଲିବାର ବ୍ୟବସ୍ଥା କରୁଛନ୍ତି । 

 ଆଧାର 

 ବାହାର ଲିଙ୍କ 
 2ND TRAINING CENTRE AT RANGEILUNDA
alt=Stub icon|40x40_ପିକସେଲThis article about an airport in India is a stub. You can help Wikipedia by expanding it. v
 t
 e

ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର
ବଲାଙ୍ଗୀର ଏଆରଷ୍ଟ୍ରିପ

ବଲାଙ୍ଗୀର ଏଆରଷ୍ଟ୍ରିପ  ଭାରତର ଓଡ଼ିଶାସ୍ଥିତ ବଲାଙ୍ଗିର ଜିଲ୍ଲାର ସଦର ମହକୁମାଠାରେ ଅବସ୍ଥିତ ଏକ ବିମାନ ଅବତରଣ ସ୍ଥଳ । ଏହା ଏକ ବେସରକାରୀ/ସର୍ବସାଧାରଣ ବିମାନ ବନ୍ଦର । ଏହା ନିକଟସ୍ଥ ବିମାନ ଅବତରଣ ସ୍ଥଳ/ବିମାନବନ୍ଦର ଭବାନୀପାଟଣାର ଉତ୍କେଲା ଏଆରଷ୍ଟ୍ରିପ । 

 ଆଧାର 

ଶ୍ରେଣୀ:ବଲାଙ୍ଗୀର ଜିଲ୍ଲା
ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର